ai4bharat/Pralekha huggingface dataset:
मत्स्योत्पादन, पशुविकास आणि दुग्धविकास मंत्रालय
देशातील एव्हीयन एन्फ्लुएन्झाची  स्थिती
नवी दिल्ली, 23 जानेवारी 2021
23 जानेवारी 2021 पर्यंत, 9 राज्यात  एव्हियन एनफ्लूएन्झाची पुष्टी झाली आहे तसेच कावळा/स्थलांतरीत/वन्य पक्षांसंदर्भात 12 राज्यात  बर्ड फ्लूचा प्रादुर्भाव आढळला आहे.
महाराष्ट्र, मध्यप्रदेश, छत्तीसगढ, पंजाब, उत्तर प्रदेश, गुजरात, उत्तराखंड आणि केरळमध्ये प्रादुर्भाव असलेल्या क्षेत्रात नियंत्रण आणि प्रतिबंध कार्यान्वयन  सुरू आहे. कृती आराखड्यानुसार, ज्या शेतकऱ्यांच्या कोंबड्या, अंडी आणि कुक्कुट खाद्य जप्त आणि नष्ट करण्यात आले आहे त्या शेतकऱ्यांना नुकसानभरपाई देण्यात आली आहे.
भारत सरकारच्या पशुसंवर्धन आणि दुग्धव्यवसाय  विभागाकडून एलएच आणि डीसी  अंतर्गत 50:50 भागीदारीच्या आधारावर  राज्य आणि केंद्रशासित प्रदेशांना निधी पुरवला जातो.
एव्हीयन इन्फ्लुएन्झा  च्या नियंत्रण आणि प्रतिबंधासाठी, सुधारित कृती आराखड्यावर आधारित करत असलेल्या उपायोजनांनासंदर्भात सर्व राज्ये विभागाला रोज अहवाल सादर करत असतात .
ट्विटर, फेसबुक यांसारख्या समाजमाध्यमांद्वारे, बर्ड फ्ल्यू बाबत जागरूकता निर्माण करण्याच्या दृष्टीने विभागाकडून निरंतर प्रयत्न सुरू आहेत.S.Tupe/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 69
कोळसा मंत्रालय
एप्रिल - नोव्हेंबर 2022 दरम्यान कोळशाचे विक्रमी उत्पादन आणि वाहतूक
एप्रिल-नोव्हेंबरमध्ये 17.13% वाढीच्या नोंदीसह 524.20 दशलक्ष टन कोळसा उत्पादन
नवी दिल्ली, 2 डिसेंबर 2022
एप्रिल-नोव्हेंबर 2022 या कालावधीत भारतात कोळशाचे भरीव उत्पादन झाले असून गतवर्षीच्या याच कालावधीतील 447.54 दशलक्ष टन  च्या, तुलनेत ते 17.13% वाढले असून 524.20 एमटी इतके झाले आहे.कोल इंडिया लिमिटेड  मधील कोळशाच्या उत्पादनात गतवर्षाच्या याच कालावधीतील 353.41 एमटी च्या तुलनेत यंदाच्या वर्षी 16.76% ची वाढ झाली असून नोव्हेंबर पर्यंत ते 412.63 एमटी इतके नोंदवले गेले आहे.
कोळसा उत्पादन क्षमता वाढवण्याच्या उद्देशाने, कोळसा मंत्रालयाने 141 नवीन कोळसा खाणी व्यावसायिक लिलावासाठी निश्चित केल्या आहेत आणि देशातील विविध कोळसा कंपन्यांशी नियमितपणे संपर्क साधत त्यांच्या उत्पादनावर बारकाईने लक्ष ठेवून आहे. देशांतर्गत उत्पादन आणि वितरण वाढवण्यासाठी केलेल्या सर्वांगीण प्रयत्नांचे अत्यंत चांगले परिणाम दिसून आले आहेत.भारत हा ऊर्जा वापरणारा जगातील तिसरा सर्वात मोठा देश आहे आणि विजेची मागणी दरवर्षी सुमारे 4.7% वाढते.
जलद वाहतूक सुनिश्चित करण्यासाठी, पीएम-गती शक्ती योजनेअंतर्गत सर्व प्रमुख खाणींना रेल्वेमार्गाने जोडत, पायाभूत सुविधा वाढवण्यासाठी कोळसा मंत्रालय पावले उचलत आहे.परिणामी, एप्रिल-नोव्हेंबर 22 या कालावधीत 7.45% ची वाढ दर्शवित,एकूण 557.95 एमटी कोळश्याची वाहतूक झाली.यावरून, देशभरातील विविध क्षेत्रात झालेली कोळशाच्या वितरणाची सुस्थिर आणि कार्यक्षम स्थिती लक्षात येते.
N.Chitale/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 87
वाणिज्य आणि उदयोग मंत्रालय
भारत -अमेरिका व्यापाराला अधिक उंचीवर नेण्याचे पीयूष गोयल यांचे आवाहन; जागतिक मूल्य शृंखलेमध्ये दोन देशांच्या व्यापारामध्ये लवचिकता आणून विश्वासू भागीदार बनू शकतात
अमेरिकेबरोबर प्रारंभी मर्यादित व्यापार करण्यास भारत स्वाक्षरी करण्यास तयार - पीयूष गोयल
नवी दिल्ली, 1 सप्टेंबर,2020
वाणिज्य आणि उद्योग मंत्री पीयूष गोयल यांनी अमेरिकन व्यवसाय आणि उद्योजकांना त्यांच्या भारतीय भागातल्या सहकार्यांसह व्दिपक्षीय व्यापार अधिकाधिक उंचीवर नेण्याचे आवाहन केले आहे. अमेरिका - भारत रचनात्मक सहभागीता आघाडीच्यावतीने  आयोजित करण्यात आलेल्या आभासी कॉन्फरन्समध्ये गोयल यांनी मार्गदर्शन केले. यावेळी बोलताना ते म्हणाले, दोन्ही देशामध्ये लोकशाही मार्गाने आलेले सरकार कार्यरत आहे. व्यवसाय आणि जनतेविषयी दोन्ही सरकारे वचनबद्ध आहेत. त्याचबरोबर दोन्ही देश मुक्त आणि स्वच्छ व्यापारावर विश्वास ठेवतात. भारताच्या दृष्टीने अमेरिका एक सर्वात मोठा व्यापरिक भागीदार आहे. या व्यापाराच्या पलिकडे जावून जगामध्ये दोन्ही राष्ट्रे जागतिक मूल्य साखळीमध्ये लवचिकता आणून विश्वासार्ह भागीदार बनू शकतात, असे पीयूष गोयल यावेळी म्हणाले.
भारताच्यावतीने यूएसआयएसपीएफच्या सदस्यांना उद्योग आणि गुंतवणुकीसाठी कोणकोणत्या सुविधा पुरवण्यात येतात, याची प्रत्येक टप्प्याची माहिती पीयूष गोयल यांनी यावेळी दिली. देशातल्या सहा राज्यांमध्ये भूमी -बँक प्रायोगिक तत्वावर सुरू करण्यात आली आहे. त्यामुळे गुंतवणुकदारांना व्यवसाय, उद्योगासाठी जमीन घेण्यात कोणतीही अडचण येणार नाही. तसेच अनेक परवान्यांसाठी एकल खिडकी कार्यपद्धती आहे. केंद्र, राज्य आणि महानगरपालिका या स्तरावर व्यवसायाला मान्यता देण्यासाठी अधिकारी,संस्था यांच्या सहकार्याने कार्यपद्धती विकसित करण्यात आली आहे. अमेरिका आणि भारत यांच्यामधील व्यापार करार याविषयी बोलताना पीयूष गोयल म्हणाले, भारत प्रारंभीच्या पॅकेजवर स्वाक्षरी करण्यास तयार आहे.
व्यापार आणि व्यवसायामध्ये अनेक आव्हाने नक्कीच आहेत, मात्र त्यांना संधी मानण्याची आवश्यकता आहे. कोविड-19 च्या महामारी काळामध्ये अनेक संकटांना तोंड द्यावे लागत आहे. मात्र आता सर्व स्थिती पूर्वपदावर येण्याची चिन्हे दिसत आहेत, असे सांगून पीयूष गोयल यांनी भारताने या काळात विविध क्षेत्रात केलेल्या प्रगतीची माहिती दिली.
लॉकडाउनच्या काळामध्ये देशातल्या आरोग्य विषयक पायाभूत सुविधा बळकट करण्यासाठी प्रोत्साहन देण्यात आले. यासाठी दिलेल्या पॅकेजमुळे लोकांना साथीच्या काळाशी सामना करणे शक्य झाले असे सांगून पंतप्रधान नरेंद्र मोदी यांच्या नियोजनामुळे भारत नेहमीच दोन पावले पुढे आहे, असे गोयल यांनी नमूद केले. आगामी पाच वर्षात देशातल्या 1.3 अब्ज लोकांची भरभराट होईल, असा विश्वास पीयूष गोयल यांनी व्यक्त केला.B.Gokhale/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
सुक्ष्म, लघु आणि मध्यम उदयोग मंत्रालय
केंद्रीय मंत्री नारायण राणे आणि राज्यमंत्री भानुप्रताप सिंग वर्मा यांच्या हस्ते दुबईच्या वर्ल्ड एक्स्पो, 2020 मधील सूक्ष्म-मध्यम-लघु उद्योग मंडपाचे उद्घाटन, 'खादी इंडिया' चित्रपट प्रदर्शित
नवी दिल्ली, 17 जानेवारी 2022
एमएसएमई म्हणजे सूक्ष्म-मध्यम-लघु उद्योग मंत्रालयाचे केंद्रीय मंत्री नारायण राणे आणि राज्यमंत्री भानुप्रताप सिंग वर्मा, तसेच मंत्रालयाचे सचिव बी बी स्वैन आणि खादी ग्रामोद्योग आयोगाचे अध्यक्ष विनयकुमार सक्सेना यांच्या हस्ते दूरदृश्य प्रणालीद्वारे आज दुबईच्या वर्ल्ड एक्स्पो, 2020 मधील एमएसएमई मंडपाचे उद्घाटन झाले. यावेळी दुबईचे वरिष्ठ सरकारी अधिकारी आणि अन्य मान्यवर उपस्थित होते. मानवी प्रतिभेची झेप आणि मानवाला निरनिराळ्या बाबतीत मिळालेले यश साजरे करण्यासाठी जगातील लक्षावधी लोकांना एकत्र आणण्याच्या उद्देशाने 'वर्ल्ड एक्स्पो, 2020 दुबई' हा मेळावा भरवण्यात आला आहे. मनामनांना जोडून उज्ज्वल भवितव्याची निर्मिती करण्याच्या उद्देशाने, 'कनेक्टिंग माइंड्स, क्रिएटिंग फ्युचर्स' अशी या मेळाव्याची मध्यवर्ती संकल्पना आखण्यात आली आहे. भारतातील एमएसएमई उद्योगांसाठीची व्यवस्था आणि वातावरण मांडून विविध देशांच्या सरकारांशी तसेच उद्योग व व्यापार जगतातील नेतृत्वाशी संवाद साधता यावा, या क्षेत्रात जगभर अंमलात असलेल्या चांगल्या कार्यपद्धती आणि संकल्पनांची देवाणघेवाण करता यावी, या उद्देशाने एमएसएमई मंत्रालयाने सदर मेळाव्यात भाग घेऊन मंडप उभारला आहे.
केव्हीआयसी म्हणजे खादी ग्रामोद्योग आयोग निर्मित 'खादी इंडिया' या चित्रपट यावेळी केंद्रीय मंत्री नारायण राणे यांच्या हस्ते प्रदर्शित करण्यात आला. उद्घाटनपर भाषणात राणे यांनी, रोजगारनिर्मिती आणि उत्पादन क्षेत्राच्या विस्तारासाठी एमएसएमई क्षेत्राकडून मिळत असलेल्या भरीव योगदानाचे कौतुक केले. आज या क्षेत्रातील 6 कोटींपेक्षा अधिक उत्पादन एककांमध्ये 11 कोटींपेक्षा अधिक व्यक्तींना रोजगार मिळाला आहे. आर्थिक विकासात या क्षेत्राचे योगदान मोठे आहे. जीडीपी म्हणजे स्थूल राष्ट्रीय उत्पन्नात या क्षेत्राचे 30% हून अधिक योगदान आहे. तर भारतातून होणाऱ्या एकूण निर्यातीत 48% वाटा या क्षेत्राचा आहे. देशातील एमएसएमई उद्योगांना आवश्यक असणाऱ्या - निर्यात, उत्पादनाची गुणवत्ता, जीडीपीमधील योगदान आणि जागतिक दर्जाच्या पायाभूत सुविधा तसेच अद्ययावत तंत्रज्ञान याबाबतच्या सुविधा पुरवून देशभरातील एमएसएमई उद्योगांसाठी नवे मापदंड तयार करण्याचा मंत्रालयाचा उद्देश आहे.
एमएसएमई क्षेत्राला अधिक गती देण्यासाठी मंत्रालयाकडून अनेक महत्त्वपूर्ण उपक्रम हाती घेतले जात आहेत, असे राज्यमंत्री भानुप्रताप वर्मा यांनी सांगितले. पतसुविधा, क्षमताबांधणी, कौशल्य प्रशिक्षण, बाजारपेठेशी जोडून देणाऱ्या दुव्यांची सुविधा व संपर्क, तंत्रज्ञानात नवे बदल आदी विषयांमध्ये वेगाने काम करून या उद्योगांच्या सर्वसमावेशक विकासासाठी प्रयत्न होत असल्याचेही त्यांनी सांगितले.S.Tupe/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
संरक्षण मंत्रालय
आयएनएस चिलका इथे 01/2021 तुकडीचा दिक्षांत सोहळा  - 9 जुलै 2021
नवी दिल्ली, 10 जुलै 2021
दक्षिण नौदल कमांड अंतर्गत आयएनएस चिलका येथे भारतीय नौदल आणि तटरक्षक दलाच्या 01/2021 तुकडीच्या एकूण 2142 प्रशिक्षणार्थींना 9 जुलै 2021 रोजी पदवी प्रदान करण्यात आली.
भारतीय नौदल अकादमीचे  कमांडट व्हाइस अॅडमिरल एम ए हम्पीहोली, एव्हीएसएम, एनएम यांनी संचलनाची मानवंदना स्विकारली. या प्रशिक्षणार्थींनी 21 आठवड्यांचे कठीण प्रशिक्षण यशस्वीरित्या पूर्ण केले आहे. यशस्वी गुणवंत प्रशिक्षणार्थींना प्रमुख पाहुण्यांच्या हस्ते यावेळी पदके आणि सन्मान चिन्हे देऊन गौरवण्यात आले.
उत्तीर्ण प्रशिक्षणार्थींनी आपल्या कार्यक्षेत्रात सर्वोत्तम कामगिरी बजावण्यासाठी आपली कौशल्ये आणि ज्ञानाचा पाया विकसित करावा, शिकण्याची वृत्ती तसेच कर्तव्यनिष्ठा जागती ठेवावी असे आवाहन व्हाइस अॅडमिरल एम ए हम्पीहोली यांनी आपल्या भाषणात केले. कर्तव्य, सन्मान आणि धैर्य ही नौदलाची मुलभूत तत्वे कायम जपावीत असेही ते म्हणाले.
भारतीय नौदलातील आशिष छेत्री, सिनियर सेकंडरी रिक्रुट , गुलशन कुमार, मॅट्रीक रिक्रुट  तसेच तटरक्षक दलातील गायकवाड अजित सुरेश, नाविक  आणि राठोड निखिल विनोद, नाविक  यांना संबंधित श्रेणीत सर्वोत्तम प्रशिक्षणार्थीचा पुरस्कार देण्यात आला.
तत्पूर्वी, व्हाइस अॅडमिरल एम ए हम्पीहोली 8 जुलै 2021 रोजी निरोप समारंभातही सहभागी झाले. यावेळी प्रतिभावान प्रशिक्षणार्थींनी विविध सांस्कृतिक कार्यक्रम सादर केले.
शिवाजी विभागाला अजिंक्यपदाचा चषक तर एकलव्य विभागाला उपविजेतेचा चषक देऊन यावेळी सन्मानित केले गेले. सोहळ्या दरम्यान आयएनएस चिलकाचे द्वीभाषिक प्रशिक्षणार्थी नियतकालिक, अंकुरच्या आवृत्तीचे प्रकाशन , कमांडट आयएनए यांच्या हस्ते, आयएनएस चिलकाचे कमांडींग अधिकारी, कमोडोर एनपी प्रदीप यांच्या उपस्थितीत झाले.M.Iyengar/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
शिक्षण मंत्रालय
आभासी फसवणूक करणाऱ्यांवर फेकबस्टरचा अंकूश
पंजाब इथल्या रोपारमधील भारतीय तंत्रज्ञान संस्था आणि ऑस्ट्रेलियातील मोनाश विद्यापीठातील संशोधकांनी एक अनोखी पडताळणी प्रणाली  विकसित केले आहे. कोणालाही कळू न देता आभासी बैठकांमधे सहभागी होणाऱ्या आभासी चोरांना फेकबस्टर नावाची ही प्रणाली हुडकून काढते. सामाजिक माध्यमांवर  बदनामी करणे किंवा खिल्ली उडवणे अशा कामात गुंतलेल्यांचे चेहरे उघडे पाडण्याचेही काम फेकबस्टर करु शकते.
सध्याच्या महामारीच्या काळात अनेक कार्यालयीन, अधिकृत बैठका ऑनलाईनच होत असतात. अशात आभासी बैठकीत एखाद्या सहभागी सदस्याच्या चित्रीकरणात कोणी फेरफार करत असेल तर आयोजकांना ते हुडकून काढण्यात फेकबस्टर उपयोगी ठरेल. म्हणजे आभासी बैठक किंवा बेबिनारमधे कुणी एखाद्याच्या वतीने अथवा त्याच्या चेहऱ्याचा वापर करुन अवैधरित्या घुसखोरी करत असेल तर ही प्रणाली ते शोधू शकते.
कृत्रिम बुद्धिमत्तेचा वापर करुन माध्यमांमधे प्रसारित होणाऱ्या साहित्यात फेरफार करण्याचे प्रमाण प्रचंड वाढले आहे. हे तंत्रज्ञान अधिकाधिक प्रगत आणि स्थायी होत चालले आहे. यामुळे व्यवस्था सुरक्षित राखण्यासाठी अशा गैरकृत्याचा शोध घेणे दिवसेंदिवस कठीण होत चालल्याचे डॉ. अभिनव धाल यांनी म्हटले आहे. फेकबस्टर विकसित करणाऱ्या चार सदस्यीय पथकाचे ते प्रमुख सदस्य आहेत.
फेकबस्टरने 90 टक्के अचूकता साध्य केली आहे असेही त्यांनी सांगितले. डॉ. धाल याच्यांसोबत सह प्राध्यापक रामनाथन सुब्रमण्यम, विद्यार्थी विनित मेहता आणि पारुल गुप्ता हे या पथकातील सदस्य आहेत.
बाईट : डॉ. अभिनव धाल
फेकबस्टर प्रणाली आभासी बैठकातील गैरसहभाग शोधून काढते. याबाबतचा प्रबंध गेल्या महिन्यात 26 तारखेला अमेरिकेत झालेल्या आंतरराष्ट्रीय परिषदेत सादर करण्यात आला. इंटेलिजेंट यूजर इंटरफेसेस हा परिषदेचा विषय होता.
ही सोफ्टवेयर प्रणाली आभासी बैठकांसाठी वैयक्तिकृत व्यासपीठ असून झूम आणि स्काईप सारख्या अॅप्लीकेशनवर त्याची चाचणी घेण्यात आली आहे.
फेकबस्टर हे ऑनलाईन आणि ऑफलाईन म्हणजेच इंटरनेट सुरु असताना आणि बंद असतानाही वापरता येते. सध्यातरी याचा वापर लॅपटॉप आणि संगणकावरच करता येतो. बोगस ऑडीओ म्हणजेच बोगस आवाजाच्या माध्यमातून होणारी फसवणूक शोधण्यासाठी उपकरण तयार करण्याचाही पथकाचा प्रयत्न सुरु असल्याचे सह प्राध्यापक सुब्रमण्यम यांनी सांगितले.
डिपफेक शोध तंत्रज्ञानाच्या सहाय्याने थेट प्रसारण सुरु असलेल्या आभासी बैठकीतील अवैध सहभागींना हुडकून काढणारे फेकबस्टर हे पहिले सॉफ्टवेयर व्यासपीठ असल्याचा दावा या पथकाने केला आहे. या उपकरणाची आधीच चाचणी यशस्वी झाली असून लवकरच ते बाजारात यश मिळवेल असेही ते म्हणाले.
माहिती आणि प्रसारण मंत्रालय
राष्ट्रीय चित्रपट संग्रहालयाच्या संग्रहात डॉक्टर बाबासाहेब आंबेडकर यांच्यावरील 1968 मधील दुर्मिळ लघुपट
डॉक्टर बाबासाहेब आंबेडकर यांची 130 वी जयंती साजरी करत असतानाच अगदी योग्य वेळी मिळालेला ठेवा
मुंबई/ पुणे, 13 एप्रिल 2021
डॉक्टर बाबासाहेब आंबेडकर यांच्यावर 1968 साली तयार झालेल्या दुर्मिळ लघुपटाची प्रत राष्ट्रीय चित्रपट संग्रहालयाने मिळवली आहे. 'महापुरुष डॉक्टर आंबेडकर' या नावाचा हा लघुपट मराठीत असून तो महाराष्ट्र सरकारच्या माहिती संचालनालयाची निर्मिती आहे. व्हटकर प्रॉडक्शन्स या बॅनरखाली नामदेव व्हटकर यांनी त्याचे दिग्दर्शन केले होते. या अठरा मिनिटांच्या लघुपटाचे संगीत ख्यातनाम संगीतकार दत्ता डावजेकर यांनी केले होते, तर ज्येष्ठ चित्रपट कलाकार डेव्हिड अब्राहम यांनी या लघुपटात निवेदन केले आहे.
नामदेव व्हटकर हे मराठी चित्रपट सृष्टीतील जेष्ठ कलाकार आणि दिग्दर्शक होते. सुलोचना अभिनित 'आहेर' हा 1957 मधील चित्रपट, हंसा वाडकर अभिनित 'मुलगा' हा 1956 मधील चित्रपट अशा चित्रपटांचे लेखन आणि दिग्दर्शन त्यांनी केले होते. राम गबाले यांच्या 'घरधनी' या पु. ल. देशपांडें यांच्यासोबतच्या 1952 मधल्या चित्रपटाची पटकथा त्यांनी लिहिली होती.
भारतीय घटनेचे शिल्पकार डॉक्टर बाबासाहेब आंबेडकर यांची 130 वी जयंती 14 एप्रिल रोजी आपण साजरी करत असतानाच ही फिल्म म्हणजे अगदी योग्य वेळी मिळालेला ठेवा आहे, असे राष्ट्रीय चित्रपट संग्रहालयाचे संचालक प्रकाश मगदूम यांनी सांगितले. डॉक्टर बाबासाहेब आंबेडकर यांनी बौद्ध धर्म स्वीकारला त्या वेळची काही दृश्ये या लघुपटात आहेत. तसेच त्यांनी नेपाळला दिलेली थेट व मुंबईतल्या दादर चौपाटी येथे त्यांच्या अंतिम क्षणांची जवळून टिपलेली दृश्ये या लघुपटात आहेत. चित्रपटाची सिनेमोटोग्राफी मधुकर खामकर यांची असून, जी.जी. पाटील यांनी हा लघुपटाचे संकलन केले आहे.
मूळ चित्रपट हा 35 एमएम प्रकारात तयार झाला होता पण आम्हाला सोळा एम एम ची प्रत मिळाली आहे. कदाचित ग्रामीण भागात वितरणासाठी काढलेली ही प्रत असावी. या चित्रपटाची स्थिती व्यवस्थित आहे आणि आम्ही लवकरच याचे डिजिटायझेशन करण्याचे ठरवत आहोत, जेणेकरून ती लोकांना उपलब्ध होईल, अशी माहिती प्रकाश मगदूम यांनी दिली. वैयक्तिक संग्राहक आणि वितरक तसेच इतर संबंधितांनी पुढे येऊन अशा प्रकारची फिल्म किंवा फुटेज असल्यास राष्ट्रीय चित्रपट संग्रहालयाकडे सुपूर्द करावेत. जेणेकरून त्या संरक्षित केल्या जाऊ शकतील, असे आवाहन प्रकाश मगदूम यांनी केले.
S.Thakur/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 235
दूरसंचार आणि माहिती तंत्रज्ञान मंत्रालय
केंद्रीय उपकरण ओळख नोंदणी प्रकल्प अंतर्गत फोन ट्रेसिंग
हरवलेला आणि चोरीला गेलेला मोबाइल फोन ब्लॉक करणे आणि शोधणे सुलभ करण्यासाठी केंद्रीय उपकरण ओळख नोंदणी  प्रकल्प दिल्ली, मुंबई आणि महाराष्ट्र परवानाकृत सेवा क्षेत्रांमध्ये  टप्प्याटप्प्याने सुरू करण्यात आला आहे. CEIR प्रणालीच्या अहवालानुसार, दिल्ली, मुंबई आणि महाराष्ट्र परवानाकृत सेवा क्षेत्रांसाठी अनुक्रमे 169667, 8315 आणि 11848 इंटरनॅशनल मोबाइल इक्विपमेंट आयडेंटिटी  20.03.2022 पर्यंत ब्लॉक करण्याची विनंती प्राप्त झाली आहे. हँडसेट पुनर्प्राप्त करण्यासाठी 110239, 4586 आणि 8317 IMEI चा ट्रेसेबिलिटी डेटा अनुक्रमे दिल्ली, मुंबई आणि महाराष्ट्र पोलिसांना उपलब्ध करून देण्यात आला आहे.
 आणि  CEIR ही एक बहु-भागधारक प्रणाली आहे जिथे दूरसंचार विभाग, दूरसंचार सेवा प्रदाते, पोलीस, मोबाईल फोन उत्पादक आणि मोबाईल फोन ग्राहकांसह संबंधित हितधारकांना त्यांच्या परिभाषित भूमिका आणि जबाबदाऱ्यांनुसार मर्यादित प्रवेश असतो. सध्या, यामध्ये ग्राहकाला त्याच्या/तिच्या मोबाइल हँडसेटच्या IMEI शी संबंधित मेक आणि मॉडेलची माहिती, मोबाइल फोनच्या आयातीदरम्यान IMEI च्या वास्तविकतेबद्दल मोबाइल फोन उत्पादकांना माहिती इ. चा समावेश आहे.
दूरसंचार राज्यमंत्री देवुसिंह चौहान यांनी आज राज्यसभेत एका प्रश्नाच्या लेखी उत्तरात ही माहिती दिली.
ऊर्जा मंत्रालय
एनटीपीसीकडून कार्यविविधता आणून भविष्याचे उत्तम नियोजन - केंद्रीय ऊर्जा मंत्री आर के सिंह
एनटीपीसीचा 46वा स्थापनादिन साजरा; उत्कृष्ट कामगिरी आणि नेतृत्वाची 45 वर्ष पूर्ण
राष्ट्रीय औष्णिक ऊर्जा महामंडळ म्हणजेच एनटीपीसीने जबाबदार काॅर्पोरेट म्हणून आपल्या कामामध्ये विविधता आणून भविष्याचे उत्तमप्रकारे नियोजन केले आहे. तसेच एनटीपीसी पर्यावरणविषयक जबाबदारी पाळण्यासाठी कटिबद्ध आहे, याची साक्ष नवीकरणीय ऊर्जा निर्मितीमध्ये क्षमता वृद्धीसाठी महामंडळाच्या सुरू असलेल्या प्रयत्नांमुळे पटते, असे प्रतिपादन केंद्रीय ऊर्जा, नवीन आणि नवीकरणीय ऊर्जा  आणि कौशल्य विकास आणि उद्योजकता राज्यमंत्री आर के सिंह यांनी केले.
भारतामधील सर्वात मोठे ऊर्जा उत्पादक महामंडळ म्हणजे एनटीपीसी आहे. या संस्थेच्या 46 व्या स्थापनादिन कार्यक्रमामध्ये डिजिटल मंचाच्या माध्यमातून सिंह यांनी एनटीपीसीचे वरिष्ठ व्यवस्थापकीय अधिकारी, कर्मचारी आणि त्यांच्या कुटुंबातील सदस्यांना मार्गदर्शन केले.
ऊर्जा मंत्रालयाच्या अखत्यारीत एनटीपीसीचे कार्य चालते. स्थापना दिनानिमित्त सिंह यांनी महामंडळाच्या सर्व कर्मचा-यांचे अभिनंदन केले. यावेळी सिंह म्हणाले, ‘‘देशामध्ये कोविड-19 महामारीचा उद्रेक असतानाही आपल्या कार्याचे महत्व ओळखून एनटीपीसीने देशाला अखंड वीजपुरवठा सुनिश्चित केला. भारतातील सर्वात मोठी वीज निर्मिती करणारी कंपनी असल्यामुळे आता एनटीपीसीला जागतिक स्तरावर सर्वाधिक वीज उत्पादक बनण्याचा ध्यास लागला पाहिजे आणि तसे प्रयत्नही केले पाहिजेत. कंपनीचा पाया भक्कम आहे, इतक्या वर्षात अशा मजबूत पायामुळेच एनटीपीसीचा प्रचंड व्याप सातत्याने वाढत आहे.’’
यावेळी बोलताना ऊर्जा सचिव संजीव नंदन सहाय यांनी एनटीपीसीच्या 45 वर्षांच्या वैभवशाली, उत्कृष्ट वाटचालीबद्दल सर्वांचे अभिनंदन केले. यावेळी सहाय म्हणाले, ‘‘एनटीपीसी काळाच्याबरोबर स्वतःचाच नव्याने शोध घेवून, नवीकरणीय ऊर्जा क्षेत्रामध्ये गुंतवणूक करून पुढची वाटचाल यशस्वी करण्यासाठी प्रयत्नशील आहे, याचा मला आनंद आहे.‘‘
याप्रसंगी एनटीपीसीचे मुख्य व्यवस्थापकीय संचालक गुरदीप सिंग म्हणाले, ‘‘एनटीपीसीची स्थापना 1975 मध्ये झाली. त्यावेळेपासून या कंपनीच्या वाढीसाठी हातभार लावणा-या सर्वांचे कौतुक करतो आणि त्यांना या कामाचे श्रेय देऊन या यशासाठी एनटीपीसी परिवाराचे यावेळी अभिनंदन करतो.’’ ते पुढे म्हणाले, ‘‘देशभर कोविड-19 महामारीचा उद्रेक असतानाही या आर्थिक वर्षामध्ये आम्ही 1784 मेगावॅट वीज निर्मितीची भर घातली आणि महामारीच्या काळात संपूर्ण देशाला अखंडित वीज पुरवठा केला. 2025 पर्यंत आम्ही एक लाख मेगावॅट वीज निर्मितीचे लक्ष्य साध्य करण्यासाठी नियोजन करीत आहोत. त्याचबरोबर नवीकरणीय ऊर्जा प्रकल्पांचे काम करताना विविधतापूर्ण वितरण आणि कार्यविस्ताराची योजनाही आम्ही आखली आहे.’’
यावेळी त्यांनी छत्तीसगडमधील 880 मेगावॅट क्षमतेच्या एनटीपीसी लारा प्रकल्पातल्या दुस-या विभागाच्या व्यावसायिक कार्याला प्रारंभ करण्यात येत असल्याची घोषणा केली.
-----
S.Tupe/S.Bedekar/P.Kor
पंचायती राज मंत्रालय
पंचायत राज संस्थांनी देण्याच्या नागरी सेवा प्रदाना संदर्भातील म्हैसूरु जाहीरनाम्यावर 16 राज्यांच्या स्वाक्षऱ्या
नवी दिल्ली, 23 नोव्हेंबर 2021
भारत सरकारच्या पंचायत राज मंत्रालयाने राष्ट्रीय ग्रामीण विकास संस्था , हैदराबाद येथील पंचायतराज, अब्दुल नजीर साब स्टेट इन्स्टिट्यूट ऑफ रुरल डेव्हलपमेंट, मैसुरु पंचायत राज यांच्या संयुक्त विद्यमाने नागरी हक्क सनद आणि पंचायतींकडून देण्यात येणाऱ्या सेवा यांच्यासंबंधी एक सल्लामसलत स्वरूपाची कार्यशाळा 22 नोव्हेंबर 2021 रोजी आयोजित केली होती. ही कार्यशाळा आजादी का अमृत महोत्सव या उपक्रमाचा भाग म्हणून आयोजित करण्यात आली होती. त्यामध्ये मैसुरु जाहीरनाम्यावर सोळा सभासद राज्यांनी स्वाक्षऱ्या केल्या आणि देशभरातील पंचायतींकडून 1 एप्रिल 2022 पासून सुरू होणारा सर्वसाधारण किमान सेवा कार्यक्रम राबवण्याचा निर्धार केला.
या करारानुसार 'नागरिक केंद्रित सेवा' या पंचायत राज संस्थांच्या प्रशासनाच्या केंद्रस्थानी असाव्यात हे उद्दिष्ट असल्याचे पंचायत राज मंत्रालयाचे सचिव सुनील कुमार यांनी स्पष्ट केले. सेवा प्रदानाच्या विविध पातळ्यांवर महत्त्वाच्या सूचना थेट पंचायतींकडून किंवा इतर विभागांच्या सेवाकडून प्राप्त करून त्यावर राज्याच्या पंचायत विभागांनी देखरेख व्यवस्थापन करत या व्यवस्थेला बळकट करणे आवश्यक आहे असे त्यांनी सांगितले. पंचायतींकडून पुरवण्यात येणाऱ्या सर्वसाधारण किमान सेवा या विविध स्तरांवर मिळणे आवश्यक आहे, अशी सूचनाही त्यांनी केली.
G.Chippalkatti/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
पंतप्रधान कार्यालय
फोर्टेस्क्यू मेटल्स ग्रुप आणि फोर्टेस्क्यू फ्युचर इंडस्ट्रीजचे कार्यकारी अध्यक्ष आणि संस्थापक डॉ. अँड्र्यू फॉरेस्ट यांच्याशी पंतप्रधानांची भेट
पंतप्रधान नरेंद्र मोदी यांनी आज 23 मे 2023 रोजी ऑस्ट्रेलियात सिडनी येथे ऑस्ट्रेलियातील आघाडीचे उद्योगपती आणि फोर्टेस्क्यू मेटल्स ग्रुप आणि फोर्टेस्क्यू फ्युचर इंडस्ट्रीजचे कार्यकारी अध्यक्ष आणि संस्थापक डॉ. अँड्र्यू फॉरेस्ट यांची भेट घेतली.
हरित हायड्रोजनच्या क्षेत्रात भारतीय कंपन्यांसोबत काम करण्याच्या फोर्टेस्क्यू समूहाच्या योजनेचे पंतप्रधानांनी स्वागत केले. नवीकरणीय उर्जेसंदर्भातील भारताच्या महत्त्वाकांक्षी योजनांवर अधिक भर देत पंतप्रधान मोदी यांनी भारताने हाती घेतलेल्या हरित हायड्रोजन सारख्या परिवर्तनीय सुधारणा आणि उपक्रमांची विस्तृत माहिती दिली.
फोर्टेस्क्यू फ्युचर उद्योग समूहाच्या भारतातील योजना आणि प्रकल्प यांच्याबाबत डॉ. फॉरेस्ट यांनी पंतप्रधानांना थोडक्यात माहिती दिली.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 21 ऑगस्ट 2021
|
|
- 57.61 Cr. vaccine doses have been administered so far under Nationwide Vaccination Drive
- 34,457 new cases in the last 24 hours
- Active cases account for 1.12% of total cases; lowest since March 2020
- India's Active caseload stands at 3,61,340; lowest in 151 days
- Recovery Rate increases to 97.54%; Highest since March 2020
- 36,347 recoveries in the last 24 hours increases Total Recoveries to 3,15,97,982
- Weekly Positivity Rate  less than 3% for last 57 days
- Daily positivity rate  less than 3% for last 26 days
- 50.45 crore Total Tests conducted so far
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
आरोग्य मंत्रालयाची कोविड-19 शी संबंधित घडामोडींवरील माहिती
देशात गेल्या 24 तासांत, लसीच्या 36,36,043 मात्रा देण्यात आल्या असून भारतातील लसीकरण मोहिमेत देण्यात आलेल्या कोविड प्रतिबंधक लसीच्या एकूण मात्रांच्या संख्येने  काल 57 कोटी 61 लाखांचा टप्पा पार केला. 64,01,385 लसीकरण सत्रांच्या आयोजनातून हे साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांच्या संख्येची गटनिहाय विभागणी खालीलप्रमाणे आहे:
|
|
HCWs
|
|
1st Dose
|
|
1,03,52,796
|
|
2nd Dose
|
|
81,87,062
|
|
FLWs
|
|
1st Dose
|
|
1,82,99,850
|
|
2nd Dose
|
|
1,24,76,020
|
|
Age Group 18-44 years
|
|
1st Dose
|
|
21,37,85,511
|
|
2nd Dose
|
|
1,84,75,457
|
|
Age Group 45-59 years
|
|
1st Dose
|
|
12,18,54,173
|
|
2nd Dose
|
|
4,80,82,007
|
|
Over 60 years
|
|
1st Dose
|
|
8,30,11,132
|
|
2nd Dose
|
|
4,15,93,342
|
|
Total
|
|
57,61,17,350
देशभरात कोविड-19 प्रतिबंधक लसीकरण मोहिमेचा वेग वाढवणे आणि मोहिमेच्या व्याप्तीचा विस्तार करणे यासाठी केंद्र सरकार कटिबद्ध आहे.
गेल्या 24 तासांत 36,347 रुग्ण कोविड आजारातून बरे झाल्यामुळे  कोविडमधून बरे झालेल्यांची संख्या आता 3,15,97,982 झाली आहे.
परिणामी, भारताचा रोगमुक्ती दर सध्या 97.54% असून हा मार्च 2020 पासूनच्या सर्वात उच्चांकी पातळीवर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सहयोगात्मक प्रयत्नांमुळे गेले सलग पंचावन्न दिवस, रोज नोंदल्या जाणाऱ्या नव्या कोविड बाधितांची संख्या 50,000 पेक्षा कमी असल्याचे दिसून आले आहे.
गेल्या 24 तासांत, भारतात 34,457 नव्या कोविडग्रस्त रुग्णांची नोंद झाली.
बरे होणाऱ्यांची वाढती संख्या आणि नव्याने बाधित होणाऱ्यांची कमी झालेली संख्या यांच्यामुळे देशातील सक्रीय कोविड रुग्णांची संख्या 3,61,340 झाली आहे, जी गेल्या 151 दिवसांतील सर्वात कमी रुग्णसंख्या आहे. सध्याच्या कोविड सक्रीय रुग्णांची संख्या देशातील एकूण कोविड बाधित रुग्णसंख्येच्या 1.12% म्हणजेच मार्च 2020 पासूनच्या सर्वात नीचांकी पातळीवर आहे.
देशात कोविड संसर्ग तपासणी चाचण्यांच्या क्षमतेचा विस्तार सुरु असून गेल्या 24 तासांत एकूण 17,21,205 चाचण्या करण्यात आल्या. देशात आतापर्यंत कोविड संसर्ग तपासणीच्या एकूण 50 कोटी 45 लाख  चाचण्या करण्यात आल्या आहेत.
देशभरात कोविड चाचण्यांच्या क्षमतेचा विस्तार करत असताना, साप्ताहिक पॉझिटीव्हिटी दर सध्या 1.98 % आहे, हा दर गेले 57 दिवस 3% हून कमी राहिला आहे. दैनंदिन पॉझिटीव्हिटी दर देखील आज 2.00% इतका आहे. दैनंदिन पॉझिटीव्हिटी दर आता गेले 26 दिवस 3% हून कमी आणि सलग 75 दिवस 5% हून कमी राहिला आहे.
इतर अपडेटस्
Important Tweets
पंतप्रधान कार्यालय
पंतप्रधानांनी कात्यायनी देवीला नमन केले
पंतप्रधान नरेंद्र मोदी यांनी कात्यायनी देवीला नमन करून आपल्या समाजात बंधुभावाची आणि दयाभावाची भावना वाढीस लागुदे अशा प्रार्थनेसह नवरात्री पर्वादरम्यान देवीमातेकडे भक्तांसाठी आशीर्वाद मागितले आहेत.
ट्विट संदेशात पंतप्रधान म्हणाले;
“मी कात्यायनी देवीला वंदन करतो. देवीमातेच्या आशीर्वादाची कृपा सदैव आपल्यावर असुदे आणि तिच्या आशीर्वादामुळे आपणा सर्वांच्यात बंधुभाव आणि दयाभावना वाढीस लागुदे हीच सदिच्छा.”
href="https://twitter.com/pibmumbai" target="_blank">@PIBMumbai
/PIBMumbai /pibmumbai pibmumbai[at]gmail[dot]com
(